બન્યું હતું. જોકે આટલા સમયના ત્રાસ પછી ગયા અઠવાડિયે એ કામ પૂરું થઈ ગયું હતું. એક અઠવાડિયું થઈ ગયું હોવા છતાં અહીંનો રસ્તો જેવો હતો એવો કરવાનાં કોઈ જ પગલાં નથી લેવાયાં. કામ કરીને ત્યાં લગાડવામાં આવેલા પેવર બ્લૉક્સના વધી ગયેલા ઢગલા અને રેતી-માટીથી ભરેલા રસ્તાને લેવલિંગમાં કરવામાં નથી આવ્યો એથી લોકો નારાજ છે.આ બાબતે એક સ્થાનિક દુકાનદારે કહ્યું હતું કે ‘આ લોકોનું કામ નિયમિત નહોતું. ગયા અઠવાડિયે માંડ-માંડ પૂરું થયું છે છતાં આ બધું એ રીતે ફેલાવીને ગયા જેથી કોઈને ઠોકર વાગે અને પડી જાય તો ઈજા પામે. કામ તો પૂરું કર્યું છે, હવે એને સાફ કરવા માટે તેઓ કેટલો સમય લેશે?’